jkorsvik/nowiki_second_scrape_merged huggingface dataset:
RPM Package Manager

RPM Package Manager (rpm) (tidligere kalt Red Hat Package Manager, idag et rekursivt akronym) er en pakkebehandler som opprinnelig ble utviklet av Red Hat for Red Hat Linux. Pakkesystemet benyttes i dag av Fedora og Red Hat Enterprise Linux, og har etter hvert blitt tatt i bruk av flere Linuxdistribusjoner, som for eksempel SUSE Linux, OpenMandriva Lx og de mange derivatene av Red Hat Enterprise Linux og Fedora. Det har også vunnet utbredelse blant andre operativsystemer enn Linux, deriblant det tidligere operativsystemet Novell NetWare og IBMs UNIX-avart AIX.
Navnet RPM brukes litt forskjellig. Det kan brukes til å beskrive filformatet .rpm eller vise til datafiler i dette formatet. Det kan også brukes om programvaren som er pakket i slike filarkiv. Endelig kan det bety pakkebehandleren i seg selv, og det er slik navnet er brukt i denne artikkelen. RPM er blitt valgt som pakkeformat av Linux Standard Base. Dette er et binærgrensesnitt mellom Linuxkjernen og applikasjonsprogramvare.


== Se også ==
Pakkesystem
Dpkg
Advanced Packaging Tool
Pkgsrc


== Referanser ==


== Eksterne lenker ==
(en) Offisielt nettsted
Kolossi

Kolossi (Gresk: Κολόσσι) er en landsby på utsiden av byen Limassol, Kypros. Landsbyen ligger like ved det imponerende slottet som bærer landsbyens navn. Befolkningstallet var i 2001 på 4000 innbyggere.


== Referanser ==
Nasjonalhjelpen

Nasjonalhjelpens fond for krigens ofre også kjent som Nasjonalhjelpen (uttales: nasjonˈalhjelpen), er en vanlig betegnelse på institusjonen i Norge som under krigen i 1940–1945 og i de første etterkrigsårene stod for innsamlinger og utdeling av hjelp til skadelidte etter krigen. Fondet ble opprettet i 1940 og avsluttet med styrets nedleggelse i 1952. Instansens viktigste oppgave under okkupasjonen ble å koordinere hjelp til krigsrammede i Norge, både under og etter krigen.


== Historie ==


=== Under krigen ===
Den 25. april 1940 ble Fellesutvalget for humanitært hjelpearbeid opprettet av Administrasjonsrådet. Den første formann i nasjonalhjelpen var Johan Holst. Som var professor i kirurgi ved Rikshospitalet i Oslo. Noen uker etter utnevnelsen opprettet han Nasjonalhjelpen til de Skadelidte Distrikter. Med formålet «å skape et systematisk samarbeide mellom alle de mange organisasjoner, komiteer og personer som arbeider med å skaffe humanitær hjelp til nødlidende i de skadelidte distrikter». Fellesutvalget satte i juni 1940 i verk en landsinnsamling som samlet inn vel over 29 millioner kroner, blant annet ved salg av frimerker med tilleggspris. Fellesutvalget ble avsatt av SS-obersturmführer und Obertleutnant der Polizei, Henrick Fehlisi i september 1941, men arbeidet ble holdt gående så lenge det kunne skje på saklig basis. Dens viktigste oppgave under okkupasjonen ble å koordinere hjelp til krigsrammede i Norge.


=== Etter krigen ===

Nasjonalhjelpens Fond for Krigens ofre ble i sin nåværende form etablert som egen stiftelse under Sosialdepartementet den 2. mai 1947. Fondets styre, som var oppnevnt av Kongen, besluttet at det skal utarbeides en kortfattet beretning om Fondets virksomhet. Etter frigjøringen satte Nasjonalhjelpen i verk en innsamling til frihetskampens ofre, blant annet gjennom det såkalte H7-lotteriet.
Det ble samlet inn 103,7 millioner kroner, hvorav 32,3 millioner etter hvert ble utbetalt, delvis til avhjelp av nød og hjelp til selvhjelp. Resten, rundt 71 millioner, ble overført til Nasjonalhjelpens fond for krigens ofre, som ble opprettet i 1947. Organisasjonen ble så avviklet i 1952.


== Bibliografi ==
Ottosen, Kristian (1921-2006) (1997). Nasjonalhjelpen: et lys i mørket. [Oslo]: Aschehoug. ISBN 8203222188. 


== Referanser ==


== Eksterne lenker ==
Nasjonalhjelpens propagandatur 1946 (video)
Bev. av tilskott til Nasjonalhjelpen, øyeblikkelig hjelp til krigens ofre: For 1945—46
Arnold C. Normann

Arnold Chr. Normann (født 23. mars 1904, død 11. desember 1978) var en dansk politiker og minister. Han representerte Radikale Venstre.
Normann var medlem av Folketinget fra 1950 til 1972. Han hadde flere ministerposter i regjeringene fra 1963 til 1971;

Fiskeriminister i Viggo Kampmanns andre regjering fra 18. november 1960 til 3. september 1962
Firskeriminister i Jens Otto Krags første regjering fra 3. september 1962 til 26. september 1964
Fiskeriminister og Grønlandsminister i Hilmar Baunsgaards regjering fra 2. februar 1968 til 11. oktober 1971Normann var skyld i at to personer døde og tre kom til skade ved en trafikkulykke, og ble fratatt sin parlamentariske immunitet. Etter dommen ble han den 23. november 1972 av et flertall i Folketinget (88 mot 70 stemmer) funnet uverdig til å sitte på Folketinget.


== Referanser ==


== Kilder ==
A C Om Normann i Kraks Blå Bog


== Eksterne lenker ==
(en) Arnold C. Normann hos Europarådets parlamentarikerforsamling
Brandon Flowers

Brandon Richard Flowers (født 21. juni 1981 i Henderson utenfor Las Vegas, Nevada) er vokalist og keyboardist i det amerikanske rockebandet The Killers. Han er av skotsk og litauisk opprinnelse, og vokste opp i Utah. Der ble han med i mormonerkirken.
Han gikk på Chaparral High School i Las Vegas, i likhet med det andre bandmedlemmet, Mark Stoermer. Hans første band het Blush Response. Han har jobbet som pikkolo på Grand Cast Hotel. Han ønsket på et tidspunkt å bli profesjonell golfspiller. 
Han er den yngste i bandet. Bandet har utgitt seks album: Hot Fuss, Sam's Town, Sawdust , Day and Age, Battle Born og Wonderful Wonderful. Brandons yndlingssang på albumet Hot fuss er «Jenny was a friend of mine». Hans yndlingssang på albumet Sam's town er «Read my mind»


== Referanser ==


== Eksterne lenker ==
Offisielt nettsted 
(en) Brandon Flowers – kategori av bilder, video eller lyd på Commons 
(en) Brandon Flowers – galleri av bilder, video eller lyd på Commons 
(en) Brandon Flowers på Internet Movie Database 
(en) Brandon Flowers hos The Movie Database 
(en) Brandon Flowers på Apple Music 
(en) Brandon Flowers på Discogs 
(en) Brandon Flowers på MusicBrainz 
(en) Brandon Flowers på Spotify 
(en) Brandon Flowers på Songkick 
(en) Brandon Flowers på Last.fm 
(en) Brandon Flowers på Genius — sangtekster 
(en) Brandon Flowers på AllMusic 
Brandon Flowers på Twitter 
Brandon Flowers på Facebook 
Brandon Flowers på Instagram 
Brandon Flowers på YouTube 
Brandon Flowers på Myspace
Single bullet-teorien

Single bullet-teorien, av noen også omtalt som magic bullet-teorien, er en teori om hvordan John F. Kennedy ble drept.
Ifølge teorien ble han ikke drept av dette skuddet. Kulens bane gikk slik: Lee Harvey Oswald (antatt drapsmann) skjøt fra skolebiblioteket i Dallas mot Elm street. Dette ble det andre prosjektilet som ble avfyrt. Det traff Kennedys nedre høyre skulder. Utgang banen gikk ut litt høyere (1. skuddsår). Prosjektilet gikk deretter inn i guvernør Connalys øvre arm (2. skuddsår) og gikk så inn i Connalys håndledd (3. skuddsår). Det stoppet i Connalys høyre lår (4. skuddsår).
Richard Hurndall

Richard Gibbon Hurndall (født 3. november 1910 i Darlington i England, død 13. april 1984 i London i England) var en skuespiller som opptrådte både på radio og teater og i TV og film.


== Biografi ==
Hurndall utdannet seg ved Royal Academy of Dramatic Arts og spilte i flere skuespill på teater i Stratford-upon-Avon. Han spilte også med BBC radios drama repertory company fra 1949 til 1952.
I 1958 ble han den tredje verten i Radio Luxembourgs program This I Believe.. Han spilte i flere TV-serier, inkludert The Avengers, The Persuaders!, Whodunnit og Bergerac. Han spilte gangsteren Mackelson i dramaserien Spindoe fra 1968 og han hadde en tilbakevendende rolle i den siste sesongen av The Power Game. Han spilte også en homofil antikvitetsforhandler som liker Harold Steptoe i Steptoe and Son.


=== Doctor Who ===
I 1983 ble episoden The Five Doctors laget for å feire at TV-serien Doctor Who var 20 år gammel. I denne skulle alle som hadde spilt rollen som Doktoren være med. William Hartnell, som hadde spilt den første Doktoren, døde i 1975. Ian Levine, som da jobbet som uoffisiell konsulent på serien, hadde sett Hurndall i Blake's 7 og foreslo for produsent John Nathan-Turner at Hurndall kunne spille den første Doktoren. Hurndall fikk rollen og etter at Tom Baker, som spilte den fjerde Doktoren, ikke ville være med, fikk Hurndall også en større rolle i episoden.


== Referanser ==


== Eksterne lenker ==
(en) Richard Hurndall på Internet Movie Database 
(en) Richard Hurndall hos The Movie Database
Ernst von Siemens’ musikkpris

Ernst von Siemens' musikkpris (Ernst von Siemens Musikpreis) ble etablert i desember 1972 og er en årlig, internasjonal musikkpris som deles ut av Bayerische Akademie der Schönen Künste på vegne av Ernst von Siemens' musikkstiftelse, som ble etablert samme år. Stiftelsen er etablert av industrimannen og kunstmesénen Ernst von Siemens (1903–1990). Prisen kan gis til en komponist, utøver, eller for arbeid innen musikkvitenskap. Prisen deles ut som en hovedpris som i 2010 var på 200 000 euro (ca. NOK 1,6 millioner), i tillegg deles det ut en rekke andre priser.

1974 Benjamin Britten
1975 Olivier Messiaen
1976 Mstislav Rostropovitsj
1977 Herbert von Karajan
1978 Rudolf Serkin
1979 Pierre Boulez
1980 Dietrich Fischer-Dieskau
1981 Elliott Carter
1982 Gidon Kremer
1983 Witold Lutosławski
1984 Yehudi Menuhin
1985 Andrés Segovia
1986 Karlheinz Stockhausen
1987 Leonard Bernstein
1988 Peter Schreier
1989 Luciano Berio
1990 Hans Werner Henze
1991 Heinz Holliger
1992 H. C. Robbins Landon
1993 György Ligeti
1994 Claudio Abbado
1995 Sir Harrison Birtwistle
1996 Maurizio Pollini
1997 Helmut Lachenmann
1998 György Kurtág
1999 Ardittikvartetten
2000 Mauricio Kagel
2001 Reinhold Brinkmann
2002 Nikolaus Harnoncourt
2003 Wolfgang Rihm
2004 Alfred Brendel
2005 Henri Dutilleux
2006 Daniel Barenboim
2007 Brian Ferneyhough
2008 Anne-Sophie Mutter
2009 Klaus Huber
2010 Michael Gielen
2011 Aribert Reimann
2012 Friedrich Cerha
2013 Mariss Jansons


== Referanser ==


== Eksterne lenker ==
(en) Offisielt nettsted 
(en) Recipients of the Ernst von Siemens Music Prize – kategori av bilder, video eller lyd på Commons 
Arte-TV om Ernst von Siemens Musikkpris
Robertprisen for årets musikk

Robertprisen for årets musikk er en filmpris, som deles ut ved den årlige Robertfesten av Danmarks Film Akademi. Prisen er blitt delt ut siden 1984.


== Prismottakere ==
2022 – Uno Helmersson for Flukt
2021 – Jeppe Kaas for Retfærdighedens ryttere
2020 – Jon Ekstrand for Dronningen
2019 – Av Av Av for Brakland
2018 – Jens Ole Wowk McCoy for Underverden
2017 – Cliff Martinez for The Neon Demon
2016 – Jeppe Kaas for Skammerens datter
2015 – Tina Dickow og Marie Fisker for En du elsker
2014 – Cliff Martinez for Only God Forgives
2013 – Gabriel Yared og Cyrille Aufort for En kongelig affære
2012 – Sune Martin for Dirch
2011 – Thomas Blachman og Kristian Eidnes Andersen for Submarino
2010 – Tina Dickow for Oldboys
2009 – Jacob Groth for To verdener og Jeppe Kaas for Kandidaten
2008 – Karsten Fundal for Kunsten å gråte i kor
2007 – Jeppe Kaas og Mikael Simpson for Rene hjerter
2006 – Halfdan E for Drapet
2005 – Bossy Bo for Terkel i knipe
2004 – Halfdan E for Arven
2003 – Halfdan E for Okay
2002 – Tim Stahl og John Guldberg for Flyvende farmor
2001 – Björk og Mark Bell for Dancer in the Dark
2000 – Søren Hyldgaard og Jesper Winge Leisner for Den eneste ene
1999 – Joachim Holbek for Lysets hjerte
1998 – Nikolaj Egelund og Poul Kristian for Let's get lost
1997 – Nikolaj Egelund for De største helte
1996 – Anders Koppel for Menneskedyret
1995 – Joachim Holbek for Riget
1994 – Anders Koppel og Hans-Henrik Ley for Jungledyret
1993 – Joachim Holbek og Billy Cross for Russian Pizza Blues
1992 – Joachim Holbek for Europa
1991 – Fini Høstrup for Springflod
1990 – Thomas Koppel for Lykken er en underlig fisk
1989 – Jacob Groth for Guldregn
1987 – Anne Linnet for Barndommens gade
1986 – Kasper Winding for De flyvende djævle
1985 – Kim Larsen for Midt om natten 
1984 – Leif Sylvester Petersen for Rocking Silver


== Referanser ==
Den ubesmittede unnfangelse

Den ubesmittede unnfangelse (lat.: Immaculata conceptio) er også kjent som Maria unnfangelsesdag og vår frue ventedør og refererer til datoen 8. desember som er avmerket på primstaven som et kronet hode, en bok, fiskenot eller en Mariafigur. Dagen er til minne om at den hellige Anna fødte Maria uten synd.


== Beskrivelse ==
Den ubesmittede unnfangelse er den romersk-katolske lære at jomfru Maria fra det øyeblikk hun ble unnfanget (altså før hun ble født), var fri for arvesynd. 
I folkelig fromhet uttrykker man dette som at Maria er den ubesmittede unnfangelse.
I katolsk ikonografi og malerkunst forøvrig betegner Den ubesmittede unnfangelse en bestemt type Maria-bilde.
Denne dag sa munkene at Maria tok del i sin retning, ellers hadde hun ikke reist til Betlehem. De gamle kalte derfor dagen Vår frue (Marias) ventedør. Ifølge folketradisjonen kunne gravide be til Maria denne dagen, for å unngå å føde for sent eller for å lette selve fødselen.


== Historie ==
Det var trolig Eadmer, St. Anselm av Canterburys følgesvenn og biograf, som var den første som formulerte doktrinen om at Marias unnfangelse skulle ha vært hellig eller ubesmittet, men allerede før hans tid hadde katolikker i England feiret Marias unnfangelse. 
I England fortsatte folket å feire Marias unnfangelse, mens kirkelederne diskuterte doktrinen.  Spesielt dominikanerne, med Thomas Aquinas i spissen, avviste ideen.  Fransiskanerne, og spesielt John Duns Scotus, forsvarte den, noe også jesuittene (oprettet på 1500-tallet) skulle gjøre.  
Først i 1854 gjorde pave Pius IX doktrinen formelt til et dogme; han var også sterkt involvert i formuleringen i erklæringen av dogmet.


== Andre kirker ==
Den ortodokse kirke deler stort sett ikke det katolske synet på arvesynden, så doktrinen har liten relevans der.  Den anglikanske kirke lærer hverken det ene eller det andre, men kun blant de høykirkelige har doktrinen noen utbredelse.  Protestantiske kirker avviser den med referanse til bibeltekster som lærer at kun Jesus var uten synd.


== Referanser ==


== Se også ==
Maria budskapsdag
Primstav
Larvik Basket Klubb

Larvik Basket ble stiftet i 1994, og består av et herrelag og et mini/guttelag. Klubben hører hjemme i Region øst, og spiller hjemmekampene sine i Fagerlihallen, rett ved Nordbyen kjøpesenter.
Stavernhallen ble brukt som trening og kamp arena frem til mai 2016.
Ble startet som Larvik Mighty Maggots, er nå kjent som Larvik Explorers.


== Eksterne lenker ==
Offisielt nettsted
Patriot Whigs

Patriot Whigs, seinere Patriot Party, eksisterte mellom 1725 og 1803 som ei gruppe innenfor det britiske Whig partiet i Storbritannia. Gruppa blei forma i opposisjon til Robert Walpoles ministerium i det britiske Underhuset i 1725, da William Pulteney og 17 andre whigger slo seg sammen med toryene. Whig Patriotene mente at Walpole hadde blitt for mektig, at han var ekskluderende og selvopptatt. De mistenkte ham dessuten for å sko seg på folkets eiendom. Midt på 1730-tallet var det over hundre Whig Patrioter i Underhuset.
Ørneredet (film)

Ørneredet (originaltittel: Where Eagles Dare) er en britisk-amerikansk action-eventyr og krigsfilm fra 1968 med Richard Burton og Clint Eastwood i hovedrollene. Regi er ved Brian G. Hutton. Filmen er basert på en bok av Alistair MacLean med samme navn fra 1967. Han stod også for manus.


== Handling ==
Handlingen foregår i Europa under andre verdenskrig. Major Smith er lederen av en liten gruppe menn og én kvinne som får et svært vanskelig oppdrag: De må ta seg inn i Schloss Adler (Ørneredet) for å befri en amerikansk general som har vært en svært viktig del av D-dagens planleggingsfase. Ørneredet er hovedkvarter for Gestapo og den tyske spionvirksomheten, og eneste muligheten for å komme seg opp dit er ved hjelp av en taubane. Midtveis i operasjonen innser de at det finnes en forræder blant dem.


== Om filmen ==
Filmen ble en stor publikumssuksess og spilte inn 7,7 millioner dollar i USA alene. Den ble sett av 1,1 millioner i Sverige.Den ble godt mottatt av anmelderne og har fått 88 % på Rotten Tomatoes.


== I rollene ==
Richard Burton :  Major Smith
Clint Eastwood :  Løytnant Schaffer
Mary Ure :        Mary Ellison
Patrick Wymark :  Oberst Turner
Michael Hordern   Admiral Rolland
Donald Houston :  Christiansen
Peter Barkworth : Berkeley
William Squire :  Thomas
Robert Beatty :   Carnaby
Brook Williams :  Harrod
Neil McCarthy :   MacPherson
Vincent Ball :    Carpenter
Anton Diffring:   Kramer
Ferdy Mayne :     General Rosemeyer
Derren Nesbitt:   Major von Hapen i SS
Victor Beaumont:  Weissner
Ingrid Pitt:      Heidi


== Referanser ==


== Eksterne lenker ==
(en) Ørneredet på Internet Movie Database 
(no) Ørneredet hos Filmfront 
(sv) Ørneredet i Svensk Filmdatabas 
(da) Ørneredet i Danmark Nationale Filminstitut 
(fr) Ørneredet på Allociné 
(nl) Ørneredet på MovieMeter 
(en) Ørneredet på AllMovie 
(en) Ørneredet på Turner Classic Movies 
(en) Ørneredet på Rotten Tomatoes 
(en) Ørneredet på Metacritic
Torarull

En torarull (hebr. סֵפֶר תּוֹרָה sēfer Tōrā) er en bokrull med to spindler som inneholder Toraen. Selve dokumentet er håndskrevet på hebraisk på en keláf (pergament) av et rent dyr og rullet opp på de to spindlene, som hver blir kalt es hajím (livets tre).
Torarullen er innpakket når den ikke er i bruk. Samaritaner, romaniotere, mizrahiske jøder og noen sefardiske jøder bruker en «tik» — en sylinder av tre eller metall. Askenasiske jøder og de fleste europeiske og nordafrikanske sefardiske jøder bruker en kappe i stedet. Denne kappa går under navnene toramantel (ask.), vestido (sef.) eller meíl (hovedsakelig ital.). Italienske jøder bruker gjerne både tik og kappe.
Når torarullen ikke er i bruk, blir den lagret i hekhálen (arka).
Casamicciola Terme

Casamicciola Terme er en kommune i Storbyområdet Napoli i Italia. Casamicciola Terme ligger på øya Ischia, og dekker en del av øyas nordkyst. Det bor 8 328 innbyggere her i 2013.


== Jordskjelv ==

Det var i Casamicciola Henrik Ibsen bodde med familien sommeren 1867 og skrev det meste av Peer Gynt. Men da Ischia ble råket av jordskjelv medio august, forlot dikteren øya i største hast og søkte arbeidsro i Sorrento for å gjøre ferdig sitt drama.


== Referanser ==


== Eksterne lenker ==
Offisielt nettsted 
(en) Casamicciola Terme – kategori av bilder, video eller lyd på Commons
Nordpolhotellet

Nordpolhotellet er et nedlagt hotell i Ny-Ålesund, Svalbard og er eid av Kings Bay AS. Hotellet åpnet i 1936 på grunn av økt turisttrafikk i området i en bygning som ble reist som boligbrakke i 1919. Hotellet stengte tre år senere, samme år som utbruddet av andre verdenskrig. Hotellet ble etter andre verdenkrig brukt som messe for gruvearbeiderne. Troms Fylkes Dampskibsselskap (TFDS) gjenopptok driften av hotellet i sommersesongen 1965, men etter 1966-sesongen ble driften lagt ned på grunn av tap. Bygget fungerer i dag som forlegning for besøkende forskere, men har av historiske årsaker beholdt navnet "Nordpolhotellet"
Bygget ble pusset opp for 6,5 millioner kroner i 1998 og ble åpnet i 15. august samme år av kulturminister Anne Enger Lahnstein.


== Referanser ==


== Eksterne lenker ==
«Nordpolhotellet». Kulturminnesøk. Riksantikvaren – Direktoratet for kulturminneforvaltning.
Lacco Ameno

Lacco Ameno er en landsby og kommune (comune) i Storbyområdet Napoli i Italia. Lacco Ameno ligger på øya Ischia, og dekker nordspissen av øya, ved foten av vulkanfjellet Epomeo. 8328 innbyggere bodde her i 2013.Navnet kommer sannsynligvis fra det greske ordet lakkos («stein»). Stedet hadde gresk bosetting i antikken, og en del antikk gresk keramikk og andre gjenstander er oppbevart på museet Villa Arbusto.


== Referanser ==


== Eksterne lenker ==
Offisielt nettsted 
(en) Lacco Ameno – kategori av bilder, video eller lyd på Commons
Vannpolo under Sommer-OL 1968

Vannpolo under Sommer-OL 1968. Vannpolo var med på det olympiske programmet for femtende gang under OL-1968 i Mexico by. Turneringen ble spilt i perioden 14. til 26. oktober. Femten lag deltok alle menn. Jugoslavia slo Sovjetunionen med 13-11 i finalen og ble olympiske mestere i vannpolo for første gang.    


== Medaljer ==


== Finaler ==


== Medaljevinnerne ==
Bueskyting under Sommer-OL 1976

Bueskyting var med på det olympiske programmet for sjette gang under OL 1976 i Montréal. Det ble konkurrert om to olympiske titler, en individuell for kvinner og en for menn. USA ble beste nasjon med to gullmedaljer.


== Medaljer ==


== Menn individuelt ==


== Kvinner individuelt ==


== Eksterne lenker ==
Resultater og profilside Arkivert 18. mars 2009 hos Wayback Machine. på sports-reference.com
Bueskyting under Sommer-OL 1980

Bueskyting var med på det olympiske programmet for sjuende gang under OL 1980 i Moskva. Det ble konkurrert om to olympiske titler, en individuell for kvinner og en for menn. Sovjetunionen ble beste nasjon foran Finland, begge med en gullmedalje hver.


== Medaljer ==


== Menn individuelt ==


== Kvinner individuelt ==


== Eksterne lenker ==
Resultater og profilside Arkivert 1. mars 2010 hos Wayback Machine. på sports-reference.com
Bueskyting under Sommer-OL 1984

Bueskyting var med på det olympiske programmet for åttende gang under OL 1984 i Los Angeles. Det ble konkurrert om to olympiske titler, en individuell for kvinner og en for menn. USA ble beste nasjon foran Sør-Korea, begge med en gullmedalje hver.


== Medaljer ==


== Menn individuelt ==


== Kvinner individuelt ==


== Eksterne lenker ==
Resultater og profilside Arkivert 15. desember 2009 hos Wayback Machine. på sports-reference.com
Bueskyting under Sommer-OL 1988

Bueskyting var med på det olympiske programmet for niende gang under OL 1988 i Seoul. Det ble konkurrert om fire olympiske titler, en individuell for kvinner og menn og en lagkonkurranse for kvinner og menn. Sør-Korea ble beste nasjon med tre gullmedaljer foran USA med en.


== Medaljer ==


== Menn ==


=== Individuelt ===


=== Lagkonkurranse ===


== Kvinner ==


=== Individuelt ===


=== Lagkonkurranse ===


== Eksterne lenker ==
Resultater og profilside Arkivert 12. mai 2009 hos Wayback Machine. på sports-reference.com
Lom møbelindustri

Lom Møbelindustri er en møbelprodusent som holder til i Lom i Gudbrandsdalen i Innlandet fylke. Selskapet er mest kjent for produksjon av tradisjonsmøbler/bygdemøbler. Lom møbler ble etablert i 1978 av Ivar Opsvik og er fortsatt i Opsvik-familiens eie igjennom selskapet Lom Møbler Eiendom AS. Daglig leder er Torkjell Solbakken.Lom Møbel Eiendom kjøpte i 2004 opp den konkurrerende bedriften Skjåk Møbler, det ble gjort små tilpasninger i sortiment mellom produsentene. Opsvik-familien og Lom Møbler eide også Krogenæs Møbler fra 2004 til selskapet gikk konkurs i 2007.


== Utmerkelser ==
I 2004 mottok Lom Møbelindustri næringsprisen fra Lom kommune. Prisen blir gitt til bedrifter, enkeltpersoner eller institusjoner som har utmerket seg i næringssammenheng og som fungerer som ambassadører for bygden.Lom Møbler ble plukket ut som leverandør av møbler og skap til miljøhotellet Miljøsenteret Seletun på bakgrunn av kvalitet og design kombinert med norsk produksjon.


== Referanser ==


== Eksterne lenker ==
Lom møbler – produsentens hjemmeside
Bueskyting under Sommer-OL 1992

Bueskyting var med på det olympiske programmet for tiende gang under OL 1992 i Barcelona. Det ble konkurrert om fire olympiske titler, en individuell for kvinner og menn og en lagkonkurranse for kvinner og menn. Sør-Korea ble beste nasjon med to gullmedaljer foran Frankrike og Spania med en hver.


== Medaljer ==


== Menn ==


=== Individuelt ===


=== Lagkonkurranse ===


== Kvinner ==


=== Individuelt ===


=== Lagkonkurranse ===


== Eksterne lenker ==
Resultater og profilside Arkivert 12. mai 2009 hos Wayback Machine. på sports-reference.com
Bueskyting under Sommer-OL 2000

Bueskyting var med på det olympiske programmet for tolvte gang under OL 2000 i Sydney. Det ble konkurrert om fire olympiske titler, en individuell for kvinner og menn og en lagkonkurranse for kvinner og menn. Sør-Korea ble beste nasjon med tre gullmedaljer foran Australia med en.


== Medaljer ==


== Menn ==


=== individuelt ===


=== Lagkonkurranse ===


== Kvinner ==


=== Individuelt ===


=== Lagkonkurranse ===


== Eksterne lenker ==
Resultater og profilside Arkivert 23. mai 2009 hos Wayback Machine. på sports-reference.com